
ΤΕΥΧΟΣ ΔΕΥΤΕΡΟ 


Αρ 


. Φύλλου 2008 


ΑΠΟΦΑΣΕΙΣ 

Αριθμ. 2/44087/ΔΛΓΚ 

Καθορισμός όρων, προϋποθέσεων, διαδικασίας 
και λοιπών ζητημάτων σχετικά με την εξόφλη¬ 
ση ληξιπρόθεσμων οφειλών των φορέων της Γε¬ 
νικής Κυβέρνησης προς προμηθευτές ηλεκτρι¬ 
κής ενέργειας. 

Ο ΥΠΟΥΡΓΟΣ ΚΑΙ 

Ο ΑΝΑΠΛΗΡΩΤΗΣ ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 19 του ν. 4541/2018 «Τρο¬ 
ποποίηση του ν. 3190/1955 περί Εταιρειών Περιορισμέ¬ 
νης Ευθύνης και άλλες διατάξεις» (Α' 93). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα κυβερνητικά όργανα» που κυρώθηκε με 
το άρθρο πρώτο του π.δ. 63/2005 (Α'98). 

3. Το π.δ. 142/2017 «Οργανισμός του Υπουργείου Οι¬ 
κονομικών» (Α' 178). 

4. Το π.δ. 73/2015 «Διορισμός Αντιπροέδρου της Κυ¬ 
βέρνησης, Υπουργών, Αναπληρωτών Υπουργών και 
Υφυπουργών» (ΑΊ16). 

5. Την Υ29/8-10-2015 απόφαση του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Οικονομικών Γεώργιο Χουλιαράκη» (Β'2168). 

6. Το γεγονός ότι από τις διατάξεις της παρούσας δεν 
προκαλείται επιπλέον δαπάνη σε βάρος του κρατικού 
προϋπολογισμού, αποφασίζουμε: 

1. Την εξόφληση από το Ελληνικό Δημόσιο των οφει¬ 
λών των συμπεριλαμβανομένων στο συνημμένο στην 
παρούσα Παράρτημα φορέων της Γενικής Κυβέρνησης 
(εφεξής ΦΓΚ) προς προμηθευτές ηλεκτρικής ενέργειας, 
οι οποίες είχαν καταστεί ληξιπρόθεσμες μέχρι και την 
30.4.2018. 

2. Το ύψος των ως άνω οφειλών προκύπτει για κάθε 
ΦΓΚ της παρ. 1 από σχετικές έγγραφες βεβαιώσεις των 
προϊσταμένων των οικονομικών υπηρεσιών αυτών. Οι 
εν λόγω βεβαιώσεις, αποστέλλονται με κάθε πρόσφορο 
τρόπο στη Γενική Διεύθυνση Οικονομικών Υπηρεσιών 
του Υπουργείου Οικονομικών μέσω της Γενικής Διεύθυν¬ 
σης Οικονομικών Υπηρεσιών του κατά περίπτωση επο- 
πτεύοντος κάθε ΦΓΚ Υπουργείου, αναλυτικά ανά φορέα. 

3. Η Γενική Διεύθυνση Οικονομικών Υπηρεσιών του 
Υπουργείου Οικονομικών προβαίνει με βάση τα στοι¬ 


χεία της προηγούμενης παραγράφου στην πληρωμή του 
συνολικού ποσού των ληξιπρόθεσμων οφειλών με την 
έκδοση τακτικού χρηματικού εντάλματος σε βάροςτων 
πιστώσεων του φορέα/ειδικού φορέα 23-200 «Γενικές 
Κρατικές Δαπάνες» του προϋπολογισμού του Υπουρ¬ 
γείου Οικονομικών υπό Κωδικό Αριθμό Εξόδου (ΚΑΕ) 
0834 «Δαπάνες πληρωμής ληξιπρόθεσμων οφειλών από 
λογαριασμούς ηλεκτρικής ενέργειας, φορέων Γενικής 
Κυβέρνησης», σε πίστωση των λογαριασμών των προ¬ 
μηθευτών ηλεκτρικής ενέργειας. 

4. Ως δικαιολογητικά για την εξόφληση των υποχρε¬ 
ώσεων των φορέων της Γενικής Κυβέρνησης της παρ. 1 
της παρούσας, ορίζονται τα εξής: 

- Κατάσταση πληρωμής της δαπάνης σε δύο (2) αντί¬ 
γραφα που περιλαμβάνει κατά στήλη: 

α) τα στοιχεία του δικαιούχου προμηθευτή ηλεκτρικής 
ενέργειας (επωνυμία, τίτλος, ΑΦΜ, αριθμός τραπεζικού 
λογαριασμού σε μορφή ΙΒΑΝ, ταχυδρομική και ηλεκτρο¬ 
νική διεύθυνση) και 

β) το πληρωτέο ποσό στον δικαιούχο, 

- Έγγραφη βεβαίωση της τράπεζας ή αντίγραφο τρα¬ 
πεζικού λογαριασμού ( θχϊγβιϊ ) από τα οποία προκύπτει 
ο αριθμός τραπεζικού λογαριασμού σε μορφή ΙΒΑΝ και 
η επωνυμία του δικαιούχου προμηθευτή ηλεκτρικής 
ενέργειας 

- Απόφαση ανάληψης υποχρέωσης σε βάροςτων πι¬ 
στώσεων του ΚΑΕ 0834 «Δαπάνες πληρωμής ληξιπρό¬ 
θεσμων οφειλών από λογαριασμούς ηλεκτρικής ενέρ¬ 
γειας, φορέων Γενικής Κυβέρνησης», υπό φορέα/ειδικό 
φορέα 23-200 «Γενικές Κρατικές Δαπάνες», αναρτημένη 
στη ΔΙΑΥΓΕΙΑ. 

- Τις βεβαιώσεις της παραγράφου 2. 

5. Η Γενική Διεύθυνση Οικονομικών Υπηρεσιών του 
Υπουργείου Οικονομικών ενημερώνει άμεσα και με κάθε 
πρόσφορο τρόπο τη Γενική Διεύθυνση Οικονομικών 
Υπηρεσιών κάθε εποπτεύοντος Υπουργείου αναφορικά 
με την ως άνω εξόφληση των ληξιπρόθεσμων οφειλών 
των ΦΓΚ αρμοδιότητάς του. 

6. Κάθε ΦΓΚ οφείλει στη συνέχεια να προβεί αμελλη¬ 
τί σε όλες τις απαραίτητες ενέργειες προκειμένου να 
πραγματοποιηθούν οι αναγκαίες λογιστικές εγγραφές 
στον προϋπολογισμό του και να ενημερωθεί το Μητρώο 
Δεσμεύσεων, προς τον σκοπό διασφάλισης της ορθής 
τήρησής του. 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'2008/04.06.2018 


7. Ειδικότερα τα ποσά που θα πληρωθούν από το Κρά¬ 
τος για λογαριασμό των φορέων της Γενικής Κυβέρνησης 
προς τον σκοπό εξόφλησης των ληξιπρόθεσμων υποχρε- 
ώσεών τους προς προμηθευτές ηλεκτρικής ενέργειας θα 
πρέπει να απεικονιστούν στους φορείς που καταρτίζουν 
ταμειακούς προϋπολογισμούς συμψηφιστικά, ήτοι ως 
έσοδο από κρατική επιχορήγηση και ως ισόποση δαπάνη 
πληρωμής προμήθειας ηλεκτρικής ενέργειας, στο πλαί¬ 
σιο των ήδη εγκεκριμένων πιστώσεων του προϋπολογι¬ 
σμού τους για την αντιμετώπιση της εν λόγω δαπάνης. 

8. Για τα νομικά πρόσωπα που ο προϋπολογισμός τους 
καταρτίζεται σε δεδουλευμένη βάση η εξόφληση από το 
Κράτος για λογαριασμό τους της δαπάνης προμήθειας 


ηλεκτρικής ενέργειας θα καταγραφεί συμψηφιστικά, ήτοι 
ως μείωση υποχρέωσης από την εν λόγω δαπάνη με ταυ¬ 
τόχρονη αναγνώριση εσόδου από κρατική επιχορήγηση. 

Η ισχύςτης απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Ιουνίου 2018 

Ο Υπουργός Ο Αναπληρωτής Υπουργός 

ΕΥΚΛΕΙΔΗΣ ΤΣΑΚΑΛΩΤΟΣ ΓΕΩΡΓΙΟΣ ΧΟΥΛΙΑΡΑΚΗΣ 

